FI Euroopan unionin virallinen lehti C 43/26

Alueiden komitean lausunto aiheesta ”Ehdotus: Euroopan parlamentin ja neuvoston direktiivi satamien turvatoimien parantamisesta”

(2005/C 43/08)

ALUEIDEN KOMITEA, joka

ottaa huomioon komission ehdotuksen parlamentin ja neuvoston direktiiviksi satamien turvatoimien parantamisesta (KOM(2004) 76 lopullinen – 2004/0031 COD),

ottaa huomioon neuvoston 22. helmikuuta 2004 Euroopan yhteisön perustamissopimuksen 265 artiklan ensimmäisen kohdan ja 80 artiklan nojalla tekemän päätöksen pyytää aiheesta alueiden komitean lausunto,

ottaa huomioon puheenjohtajansa 27. tammikuuta 2004 tekemän päätöksen antaa lausunnon valmistelu ”alueellinen yhteenkuuluvuuspolitiikka” -valiokunnan tehtäväksi,

ottaa huomioon”alueellinen yhteenkuuluvuuspolitiikka” -valiokunnan 7. heinäkuuta 2004 hyväksymän lausuntoluonnoksen (CdR 163/2004 rev. 1), jonka esittelijä oli kunnanneuvos Anders Knape (SE, PPE),

sekä katsoo seuraavaa:

1) Laittomat teot ja terrorismi kuuluvat vakavimpiin uhkiin, joita Euroopan unionin perustana oleviin demokratian ja vapauden ihanteisiin ja rauhanarvoihin kohdistuu.

2) Ihmisiä, infrastruktuuria ja laitteita, liikennevälineet mukaan luettuina, olisi suojeltava laittomilta teoilta ja niiden tuhoisilta vaikutuksilta satamissa sekä niitä ympäröivillä alueilla. Tällainen suojelu hyödyttää liikenteen käyttäjiä, taloutta ja yhteiskuntaa yleensä.

3) Euroopan parlamentti ja Euroopan unionin neuvosto antoivat <. päivänä <kuuta 2003 asetuksen (EY) N:o 725/2004 alusten ja satamarakenteiden turvatoimien parantamisesta. Kyseisessä asetuksessa säädetyt merenkulun turvatoimet ovat vain osa niistä toimenpiteistä, joita tarvitaan riittävän turvallisuustason saavuttamiseksi koko merenkulkuun liittyvässä kuljetusketjussa. Asetuksen soveltamisala rajoittuu turvatoimiin, joita toteutetaan aluksilla tai jotka liittyvät aluksen ja sataman välittömään vuorovaikutukseen.

4) Komission ehdotuksen johdanto-osan 2 kappaleessa tarkoitettu turvatavoite olisi saavutettava vahvistamalla tarvittavat toimenpiteet satamapolitiikan alalla siten, että määritetään yhteiset normit satamien riittävän turvallisuustason saavuttamiseksi kaikissa yhteisön satamissa, sanotun kuitenkaan rajoittamatta jäsenvaltioiden kansalliseen turvallisuuteen liittyvien sääntöjen tai Euroopan unionista tehdyn sopimuksen VI osaston nojalla mahdollisesti toteutettavien toimenpiteiden soveltamista.

5) Jäsenvaltioiden olisi määriteltävä yksityiskohtaisten turva-arviointien pohjalta turvatoimien kannalta merkityksellisten satama-alueiden tarkat rajat sekä satamien riittävän turvallisuuden kannalta aiheelliset toimenpiteet ottaen huomioon asianomaisten alue- ja paikallisviranomaisten näkökannat. Näiden toimenpiteiden olisi vaihdeltava vallitsevan turvatason mukaan ja niissä olisi otettava huomioon sataman eri osa-alueiden riskiprofiilien erot.

6) Jäsenvaltioiden tai tilanteen mukaan alue- ja paikallisviranomaisten olisi laadittava satamien turvasuunnitelmat, joissa otetaan täydellisesti huomioon sataman turva-arvioinnin tulokset. Turvatoimien tehokas toteuttaminen edellyttää myös tarkkaa tehtäväjakoa kaikkien osapuolten kesken sekä toimenpiteiden säännöllistä harjoittelua. Tehtäväjaon ja harjoitusmenettelyjen kirjaaminen sataman turvasuunnitelman muotoon edistää merkittävästi sekä ennaltaehkäisevien että korjaavien sataman turvatoimien tehokkuutta.

7) Jäsenvaltioiden olisi varmistettava, että maakohtainen yhteysyksikkö toimii yhteyspisteenä komission ja jäsenvaltioiden välillä.

8) Komission ehdottamassa direktiivissä kunnioitetaan ja noudatetaan erityisesti Euroopan unionin perusoikeuskirjassa tunnustettuja perusoikeuksia ja periaatteita.

9) Direktiivin täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28. päivänä kesäkuuta 1999 tehdyn neuvoston päätöksen 1999/468/EY mukaisesti. Olisi säädettävä menettelystä, jonka mukaisesti komission ehdottamaa direktiiviä voidaan mukauttaa sen soveltamisalaa laajentamatta, jotta voitaisiin ottaa huomioon kansainvälisten asiakirjojen kehitys ja mukauttaa tai täydentää direktiivin liitteiden yksittäisiä määräyksiä saatujen kokemusten perusteella.

10) Ehdotetun toiminnan tavoitteita, joita ovat tarvittavien toimenpiteiden tasapainoinen käyttöönotto ja soveltaminen merenkulku- ja satamapolitiikan alalla, ei voida riittävällä tavalla saavuttaa jäsenvaltioiden toimin, vaan ne voidaan komission ehdottaman direktiivin Euroopan laajuisen mittakaavan takia toteuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti direktiivissä rajoitutaan satamien turvatavoitteiden edellyttämiin yhteisiin perusnormeihin eikä ylitetä sitä, mikä on tarpeen tämän tavoitteen saavuttamiseksi,

hyväksyi 29.–30. syyskuuta 2004 pitämässään 56. täysistunnossa (syyskuun 30. päivän kokouksessa) seuraavan lausunnon.

1 Alueiden komitean näkemykset

Alueiden komitea yhtyy näkemykseen, että laittomat teot ja terrorismi kuuluvat vakavimpiin uhkiin, joita Euroopan unionin perustana oleviin demokratian ja vapauden ihanteisiin ja rauhanarvoihin kohdistuu.

AK katsoo, että terrorismi ja vastaavat rikolliset teot ovat valtioita yhteisesti koskeva ilmiö, joten niihin on puututtava pääasiassa valtioiden yhteisillä toimenpiteillä. Satamiin tai muihin perusrakenteisiin kohdistuvan terrorismiuhan vakavuutta ei tavallisesti ole mahdollista arvioida pelkästään paikallisesta tai alueellisesta näkökulmasta.

AK katsoo, että suojautuminen terroritekoja ja muita rikollisia tekoja vastaan kuuluu pääasiassa valtiovallan tehtäviin, joten jäsenvaltioiden on otettava taloudellinen ja yleinen vastuu valtiollisella tai yhteisön tasolla päätettyjen turvatoimien toteuttamisesta. Toimenpiteet, joiden tarkoituksena on suojata satamat rikollisia tekoja vastaan, on tasapainotettava kuhunkin satamaan kohdistuvien uhkatekijöiden mukaisesti. Satamien turvasuunnitelmat on kuitenkin toissijaisuusperiaatteen mukaisesti laadittava paikallis- ja aluetasolla.

AK on pannut merkille, että komission antamaan merenkulun turvatoimien parantamista koskevaan tiedonantoon (KOM(2003) 229 lopullinen) sisältyy ehdotus asetukseksi alusten ja satamarakenteiden turvatoimien parantamisesta ja että kyseistä ehdotusta koskeva lainsäädäntämenettely on parhaillaan käynnissä.

AK arvioi, että myös satamien turvallisuus paranee tarkistettuun SOLAS-yleissopimukseen, ISPS-säännöstöön ja komission asetukseen (EY) N:o 725/2004 sisältyvien alusten ja satamarakenteiden turvatoimien ansiosta. Mainittu asetus koskee kuitenkin ainoastaan sataman sitä osaa, jossa aluksen ja sataman vuorovaikutus tapahtuu, eli pelkästään terminaalia.

AK katsoo, että tiettyjen satamien osalta saattaa olla tarpeen ottaa seuraava askel, jonka avulla taataan sekä satamien että satamien ja niitä ympäröivien alueiden välisten yhteyksien turvallisuus, kunhan asetus (EY) N:o 725/2004 on ensin pantu täytäntöön ja sen vaikutukset arvioitu. Suojaamistarve koskee satamissa työskenteleviä ja niiden kautta kulkevia henkilöitä sekä infrastruktuuria ja laitteita liikennevälineet mukaan luettuina. AK on pannut merkille, että IMO:n ja ILO:n työryhmä laatii parhaillaan satamien turvatoimia koskevia käytännesääntöjä.

AK on sitä mieltä, että asetuksen (EY) N:o 725/2004 ja komission ehdottaman direktiivin sisältämillä toimenpiteillä satamien ja merenkulun turvallisuuden parantamiseksi on saatava aikaan hyviä tuloksia, ilman että vaadittaisiin suurempia taloudellisia tai henkilöstöä koskevia panostuksia kuin mitä turvallisuus- ja suojelunäkökohdat edellyttävät. Lisäksi on kiinnitettävä erityishuomiota satamien kokoon, sijaintiin ja toimintoihin.

AK katsoo, että toimintojen, toimenpiteiden ja valvonnan sääntelytarpeen on oltava järkevässä suhteessa uhkatekijöihin sekä tarpeeseen turvata kuljetusten tehokkuus ja kilpailukyky, jotta merikuljetuksia voidaan lisätä muiden kuljetusmuotojen tilanteen helpottamiseksi.

AK katsoo, että puheena olevan direktiivin mukaisten arviointien ja suunnitelmien hyväksyntä ja täytäntöönpano on varmistettava asianomaisten jäsenvaltioiden valvomien tarkastusten avulla.

AK:n mielestä sataman käsitettä paikkana, jossa alus ja satama ovat vuorovaikutuksessa, on laajennettava kattamaan terminaalit, ankkurointialueet, odotuspaikat ja sisääntuloväylät sekä sellaiset satama-alueeseen kuuluviksi katsottavat paikat, joita käytetään tavaroiden varastoimiseen.

AK katsoo, että sisäisen liikenteen satamat tulisi vapauttaa säännösten soveltamisesta.

AK kannattaa periaatetta, että direktiivi on sopivin oikeudellinen väline, jonka avulla voidaan varmistaa tarvittava joustavuus ja satamien yhteinen turvallisuustaso, koska yhteisön alueella sijaitsevat satamat ovat hyvin erilaisia ja niissä harjoitetaan hyvin erilaisia toimintoja.

AK on tietoinen siitä, että jäsenvaltioissa sovelletaan jo erilaisia satamien turvajärjestelmiä ja että olemassa olevien turvatoimien ja -rakenteiden säilyttäminen on mahdollista, kunhan ne vain ovat direktiivin säännösten mukaisia.

1.1 Satamien turvatoimia koskevan direktiivin sisältö

1.1.1 Alueiden komitea katsoo, että merenkulkuun ja aluksen ja sataman vuorovaikutukseen sovellettavia turvatoimia saattaa joissakin satamissa olla tarpeen täydentää tehostetuilla turvatoimilla. Samalla on mahdollista varmistaa, että kyseisiä turvatoimia voidaan vahvistaa koko satama-alueella sovellettavilla turvatoimilla. Joissakin satamissa saattaa olla tarpeen täydentää satamien turvatoimia satamien läheisyydessä toimivien ja mahdollisen terrori-iskun kohteena kyseeseen tulevien yritysten turvajärjestelyillä. Tällaisia yrityksiä ovat esim. polttoainevarastot sekä kemian- ja lannoitetehtaat.

1.1.2 AK katsoo, että kunkin jäsenvaltion tulee yhdessä satamien edustajien ja alue- ja paikallisviranomaisten kanssa päättää turvatoimien tarpeesta ja laajuudesta.

1.1.3 AK katsoo, että turvatason määrittäminen sen mukaan, onko kyseessä normaali, kohonnut tai välitön uhka, ei ole sataman turvaviranomaisen tehtävä, vaan kyseessä on luonteeltaan kokonaisvaltainen asia.

1.2 Yleiset periaatteet

1.2.1 AK korostaa toissijaisuusperiaatteen noudattamisen merkitystä erityisesti hiljattain hyväksytyn perustuslakiluonnoksen ja uuden toissijaisuuspöytäkirjan valossa.

1.2.2 AK:n mielestä on tärkeää, että komission ehdotus perustuu samoihin turvarakenteisiin ja -elimiin kuin asetus (EY) N:o 725/2004. Tällä tavoin voidaan tarpeen mukaan luoda koko meriliikenteen logistiikkaketjun kattava turvajärjestelmä, joka ulottuu aluksesta ja aluksen ja sataman vuorovaikutuksesta koko satamaan sekä sataman ja sitä ympäröivien alueiden vuorovaikutukseen.

1.2.3 AK suhtautuu myönteisesti siihen, että jäsenvaltiot voivat itse määritellä satamiensa rajat komission ehdottaman direktiivin soveltamiseksi. Kyseiset rajaukset on tehtävä yhteisymmärryksessä asianomaisten paikallisten ja alueellisten elinten kanssa. Satamista, joissa tarvitaan tehostettuja turvatoimia, on päätettävä perusteellisen riski- ja tarveharkinnan pohjalta.

1.2.4 AK suhtautuu myönteisesti myös siihen, että jäsenvaltioiden tehtäväksi jätetään varmistaa satamien turva-arviointien ja turvasuunnitelmien asianmukainen kehittäminen, määrittää vallitseva turvataso ja tiedottaa turvatasosta ja sen muutoksista sekä nimetä sataman turvaviranomainen. Jäsenvaltioiden tulee toissijaisuusperiaatteen mukaisesti voida päättää yhdessä asianomaisten viranomaisten ja paikallisten ja alueellisten elinten kanssa arviointien, suunnitelmien ja viranomaistoimien tarpeesta ottaen huomioon kunkin jäsenvaltion arviot uhkan suuruudesta sekä paikalliset ja alueelliset olosuhteet.

1.2.5 AK suhtautuu myönteisesti siihen, että jokaiselle satamalle nimitetään turvapäällikkö, jonka tehtävänä on koordinoida jäsenvaltion ja turvapäällikön yhdessä tarpeellisiksi katsomia satamien ja niiden välittömässä läheisyydessä sijaitsevien yritysten turva-arviointeja ja turvasuunnitelmia sekä niiden perusteella toteutettavia jatkotoimenpiteitä. Komitea kannattaa myös sitä, että jäsenvaltiot nimittävät yhteysyksiköt, jotka takaavat tarvittavan tiedonkulun sekä muihin jäsenvaltioihin että komissioon.

1.2.6 AK:n mielestä ei ole perusteltua vaatia, että jokaista satamaa varten on perustettava turvakomitea, vaan näin on meneteltävä tarpeen mukaan.

1.2.7 AK katsoo, että komission ehdottamien, turva-arviointeja ja -suunnitelmia koskevien vähimmäisvaatimusten sekä satamien turvatoimien toteuttamisen valvontaa koskevien tarkastusmenettelyjen tulisi perustua yleisiin ohjeisiin ja suosituksiin eikä määräyksiin.

1.3 Oikeudelliset näkökohdat

1.3.1 Alueiden komitea katsoo, että jäsenvaltioiden on vahvistettava komission ehdottaman direktiivin nojalla annettavien kansallisten säännösten rikkomisesta langetettavat seuraamukset. Useimmissa jäsenvaltioissa on jo nyt käytössä sopivia säädöksiä, joten uutta lainsäädäntöä ei pääsääntöisesti tarvita.

1.4 Vaikutusten arviointi

1.4.1 Alueiden komitea kehottaa komissiota pohtimaan tarkoin satamien turvatoimien parantamista koskevan ehdotuksen kustannusvaikutuksia. Direktiivin täytäntöönpano edellyttää mm. suunnitelmien laatimista, erilaisiin toimenpiteisiin ryhtymistä sekä valvonnan tehostamista, mistä aiheutuu lisäkustannuksia. Jäsenvaltioiden tulisi vastata suurimmasta osasta ehdotuksen aiheuttamista lisäkustannuksista, jotteivät ihmisten ja tavaroiden merikuljetusten hinnat kyseisten kustannusten seurauksena kasva niin suuriksi, että kuljetukset siirtyvät muiden, ympäristön ja turvallisuuden kannalta epäsuotuisampien kuljetusmuotojen hoidettaviksi.

2 Alueiden komitean suositukset

Muutosehdotukset

Suositus 1

Johdanto-osan 1 a perustelukappale (uusi)

Komission ehdotus AK:n muutosehdotus (1 a) Terrorismi ja vastaavat rikolliset teot ovat valtioita yhteisesti koskeva ilmiö, joten niihin on puututtava pääasiassa valtioiden yhteisillä toimenpiteillä. Satamiin tai muihin perusrakenteisiin kohdistuvan terrorismiuhan vakavuutta ei tavallisesti ole mahdollista arvioida paikallisesta tai alueellisesta näkökulmasta. Suojautuminen terroritekoja ja muita rikollisia tekoja vastaan kuuluu pääasiassa valtiovallan tehtäviin, joten jäsenvaltioiden on otettava sekä taloudellinen että yleinen vastuu valtiollisella tai yhteisön tasolla päätettyjen turvatoimien toteuttamisesta.

Perustelu

Komission ehdottaman direktiivin johdanto-osassa on erityisesti korostettava sitä, että terrorismi ja vastaavat rikolliset teot ovat valtioita yhteisesti koskeva ilmiö ja että niihin on siten vastattava pääasiassa valtioiden yhteisillä toimenpiteillä, joista jäsenvaltiot ovat yleisesti vastuussa. On tärkeä periaate, että se viranomaistaho, joka päättää tietystä sääntelystä, myös vastaa kyseisen sääntelyn aiheuttamista kustannuksista, jotta vältetään liiallinen sääntely ja sen kielteiset yhteiskunnallis-taloudelliset vaikutukset. Näin ollen on luonnollista, että valtio kantaa myös taloudellisen vastuun niistä toimenpiteistä, joilla pyritään torjumaan ja estämään edellä mainitun kaltaiset teot.

Suositus 2

Johdanto-osan 4 perustelukappale

Komission ehdotus AK:n muutosehdotus Merenkulku- ja satama-alan parhaan mahdollisen suojelun saavuttamiseksi olisi otettava käyttöön satamien turvatoimia. Niiden olisi ulotuttava aluksen ja sataman vuorovaikutusta laajemmalle ja katettava koko satama. Tällä tavoin voitaisiin sekä suojata satama-alueita että varmistaa, että asetuksen (EY) N:o …/… soveltamiseksi toteutettavissa turvatoimissa voidaan hyödyntää viereisten satama-alueiden parempaa turvallisuutta. Näitä toimenpiteitä olisi sovellettava kaikkiin satamiin, joissa sijaitsee yksi tai useampi asetuksen (EY) N:o …/… soveltamisalaan kuuluva satamarakenne. Merenkulku- ja satama-alan parhaan mahdollisen suojelun saavuttamiseksi olisi otettava saattaa olla tarpeen ottaa käyttöön satamien turvatoimia. Niiden Kyseisten toimenpiteiden olisi katettava ulotuttava aluksen ja sataman yhtymäkohdat vuorovaikutusta laajemmalle ja katettava koko turvallisuusnäkökohtien kannalta välttämättömät sataman osat. Tällä tavoin voitaisiin sekä suojata satama-alueita että varmistaa, että asetuksen (EY) N:o 725/2004 soveltamiseksi toteutettavissa turvatoimissa voidaan hyödyntää viereisten satama-alueiden parempaa turvallisuutta. Näitä toimenpiteitä olisi sovellettava kaikkiin satamiin, joissa sijaitsee yksi tai useampi Jäsenvaltioiden on päätettävä, mitkä asetuksen (EY) N:o 725/2004 soveltamisalaan kuuluva satamarakenne kuuluvista satamarakenteista tarvitsevat turvakseen lisätoimenpiteitä.

Perustelu

Asetukseen (EY) N:o 725/2004 sisältyvien toimenpiteiden lisäksi saatetaan seuraavana askeleena tarvita myös muita toimenpiteitä, kun kyseisen asetuksen täytäntöönpanon vaikutukset on voitu arvioida. Jäsenvaltioiden on toissijaisuusperiaatteen mukaisesti voitava päättää siitä, mitä satamia asia koskee. Lisäturvatoimia ei välttämättä tarvita kaikissa asetuksen soveltamisalaan kuuluvissa satamissa.

Suositus 3

Johdanto-osan 5 a perustelukappale (uusi)

Komission ehdotus AK:n muutosehdotus Asetusten ja direktiivien sisältämillä toimenpiteillä satamien ja merenkulun turvallisuuden parantamiseksi on saatava aikaan hyviä tuloksia, ilman että vaadittaisiin suurempia taloudellisia tai henkilöstöä koskevia panostuksia kuin mitä turvallisuus- ja suojelunäkökohdat edellyttävät. Lisäksi on kiinnitettävä erityishuomiota satamien kokoon, sijaintiin ja toimintoihin.

Perustelu

Jotta ei vaikeutettaisi matkustajien ja tavaran aluskuljetuksia, on tärkeää, että toteutettaviksi päätetyt turvatoimet ovat asianmukaisia ja kustannustehokkaita. Muussa tapauksessa vaarana on, että toimenpiteillä on kielteisiä yhteiskunnallis-taloudellisia vaikutuksia. On tärkeää, että direktiivissä todetaan selvästi, että turvatoimien on oltava yhteiskunnallis-taloudellisesta näkökulmasta kustannustehokkaita.

Suositus 4

Johdanto-osan 8 perustelukappale

Komission ehdotus AK:n muutosehdotus Jäsenvaltioiden olisi varmistettava, että kaikki osapuolet tunnustavat selkeästi sataman turvatoimiin liittyvät vastuut. Jäsenvaltioiden olisi valvottava turvavaatimusten noudattamista ja nimettävä selkeä vastuullinen viranomainen kaikille satamilleen, luettava hyväksymismenettelynsä piiriin kaikkia alueellaan olevia satamia koskevat turva-arvioinnit ja -suunnitelmat, vahvistettava turvatasot ja tiedotettava niistä, varmistettava, että toimenpiteistä tiedotetaan, ne toteutetaan ja niitä koordinoidaan tehokkaasti, sekä huolehdittava turvatoimien tehokkuuden ja valmiuden parantamisesta satamayhteisön sisäisten neuvonantopisteiden avulla. Jäsenvaltioiden olisi varmistettava, että kaikki osapuolet, asianomaiset alue- ja paikallisviranomaiset mukaan luettuina, tunnustavat selkeästi sataman turvatoimiin liittyvät vastuut. Jäsenvaltioiden olisi valvottava turvavaatimusten noudattamista ja nimettävä selkeä vastuullinen viranomainen kaikille satamilleen, luettava hyväksymismenettelynsä piiriin kaikkia alueellaan olevia satamia koskevat turva-arvioinnit ja -suunnitelmat, vahvistettava turvatasot ja tiedotettava niistä, varmistettava, että toimenpiteistä tiedotetaan, ne toteutetaan ja niitä koordinoidaan tehokkaasti, sekä huolehdittava turvatoimien tehokkuuden ja valmiuden parantamisesta satamayhteisön sisäisten neuvonantopisteiden avulla.

Perustelu

Alue- ja paikallisviranomaiset saattavat olla vastuussa tietyistä sataman turvatoimista, kuten sataman terveyspalveluista, laivojen lastin ympäristötarkastuksesta ja muista yhteiskunnan toimista ennalta arvaamattomien tilanteiden varalta.

Suositus 5

Johdanto-osan 9 perustelukappale

Komission ehdotus AK:n muutosehdotus Jäsenvaltioiden olisi hyväksyttävä arvioinnit ja suunnitelmat ja valvottava niiden toteuttamista alueellaan olevissa satamissa. Toteuttamisen valvonnan tehokkuutta olisi seurattava komission johdolla tehtävin tarkastuksin. Jäsenvaltioiden olisi hyväksyttävä arvioinnit ja suunnitelmat ja valvottava niiden toteuttamista alueellaan olevissa satamissa. Toteuttamisen valvonnan tehokkuutta olisi seurattava komission kulloinkin kyseessä olevan jäsenvaltion johdolla tehtävin tarkastuksin, joista raportoidaan komissiolle.

Perustelu

Komission ehdotus seurantaa koskevista tarkastuksista on liian kattava ja sisältää liikaa sääntelyä nykytilanteen vaatimuksia ajatellen. Toimenpiteet sekä niiden valvonta ja seuranta on mitoitettava sen mukaan, mikä on perusteltua turvallisuuden ja suojelun näkökulmasta. Lisäksi on kiinnitettävä erityishuomiota satamien kokoon, sijaintiin ja toimintoihin. Valvonta ja tarkastukset on voitava toteuttaa jäsenvaltiotasolla.

Suositus 6

2 artiklan 2 kohta

Komission ehdotus AK:n muutosehdotus Tässä direktiivissä säädettyjä toimenpiteitä sovelletaan kaikissa jäsenvaltioiden alueella sijaitsevissa satamissa, joissa on yksi tai useampi asetuksen (EY) N:o …/… soveltamisalaan kuuluva satamarakenne. Tässä direktiivissä säädettyjä toimenpiteitä sovelletaan kaikissa niissä jäsenvaltioiden alueella sijaitsevissa satamissa, joissa on yksi tai useampi asetuksen (EY) N:o 725/2004 soveltamisalaan kuuluva satamarakenne ja joiden turvatoimia on jäsenvaltioiden näkemyksen mukaan syytä parantaa.

Perustelu

Muutosehdotus on johdonmukainen johdanto-osan 4 perustelukappaleeseen ehdotetun muutoksen kanssa. Komission ehdotuksen mukaan kyseisiä toimenpiteitä olisi sovellettava kaikkiin satamiin, joissa sijaitsee yksi tai useampi asetuksen (EY) N:o 725/2004 soveltamisalaan kuuluva satamarakenne. Alueiden komitea ei ole vakuuttunut siitä, että kaikissa satamissa olisi aiheellista ryhtyä lisätoimenpiteisiin.

Suositus 7

3 artiklan 1 kohta

Komission ehdotus AK:n muutosehdotus ’satamalla’ tai ’merisatamalla’ maa- ja vesialuetta, jolla on tehty sellaisia töitä ja joka on varustettu siten, että kyseisellä alueella voidaan pääasiallisesti ottaa vastaan aluksia, lastata niitä ja purkaa niiden lasteja, varastoida tavaroita, vastaanottaa ja toimittaa tavaroita sekä ottaa aluksiin matkustajia ja laskea matkustajia maihin; ’satamalla’ tai ’merisatamalla’ jäsenvaltion määrittämää ja rajaamaa maa- ja vesialuetta, jolla on tehty sellaisia töitä ja joka on varustettu siten, että kyseisellä alueella voidaan pääasiallisesti harjoittaa kaupallista meriliikennettä, ja joka on suorassa yhteydessä satamarakenteisiin ottaa vastaan aluksia, lastata niitä ja purkaa niiden lasteja, varastoida tavaroita, vastaanottaa ja toimittaa tavaroita sekä ottaa aluksiin matkustajia ja laskea matkustajia maihin;

Perustelu

Se, minkälaisten alueiden katsotaan muodostavan sataman, on päätettävä tapauskohtaisesti, eikä käytettävä määritelmä saa antaa mahdollisuutta tulkita sataman käsitettä liian laajasti. Tällä muutosehdotuksella jäsenvaltioille annetaan mahdollisuus määrittää ja rajata kyseiset alueet riittävän joustavasti, ilman että satama-alueiden annettaisiin kasvaa kohtuuttomiin mittoihin.

Suositus 8

5 artiklan 1 kohta

Komission ehdotus AK:n muutosehdotus Jäsenvaltioiden on nimettävä sataman turvaviranomainen jokaiselle tämän direktiivin soveltamisalaan kuuluvalle satamalle. Sama sataman turvaviranomainen voidaan nimetä useammalle kuin yhdelle satamalle. Jäsenvaltioiden on nimettävä sataman turvaviranomainen huolehdittava siitä, että jokaiselle tämän direktiivin soveltamisalaan kuuluvalle satamalle nimetään yhtenäisin perustein sataman turvaviranomainen. Sama sataman turvaviranomainen voidaan nimetä useammalle kuin yhdelle satamalle.

Perustelu

Sataman turvaviranomainen on toissijaisuusperiaatteen mukaisesti voitava nimetä alue- tai paikallistasolla. Suositus 1:n perustelun mukaisesti jäsenvaltioiden on kuitenkin kannettava yleinen ja taloudellinen vastuu satamien turvatoimista.

Suositus 9

5 artiklan 3 kohta

Komission ehdotus AK:n muutosehdotus Jäsenvaltiot voivat nimetä sataman turvaviranomaiseksi asetuksen (EY) N:o …/… nojalla nimetyn ’toimivaltaisen merenkulun turvaviranomaisen’. Jäsenvaltiot voivat nimetä s Sataman turvaviranomaiseksi voidaan asetuksen (EY) N:o 725/2004 nojalla nimetyn ’toimivaltaisen merenkulun turvaviranomaisen’ nimetä ’toimivaltainen merenkulun turvaviranomainen’.

Perustelu

Sataman turvaviranomainen on toissijaisuusperiaatteen mukaisesti voitava nimetä alue- tai paikallistasolla. Muutosehdotus on johdonmukainen 5 artiklan 1 kohtaan ehdotetun muutoksen kanssa.

Suositus 10

9 artiklan 1 kohta

Komission ehdotus AK:n muutosehdotus Jokaiselle satamalle on nimettävä sataman turvapäällikkö. Jokaisella satamalla on oltava oma turvapäällikkö. Pienillä viereisillä satamilla voi olla sama turvapäällikkö. Jokaiselle satamalle on nimettävä sataman turvapäällikkö. Jokaisella satamalla on oltava oma turvapäällikkö. Pienillä v Viereisillä satamilla voi olla sama turvapäällikkö. Poikkeustapauksissa yksi ja sama henkilö voidaan nimetä useamman kuin yhden sataman turvapäälliköksi, vaikka kyseessä eivät olisikaan viereiset satamat, mikäli oman turvapäällikön nimeäminen kyseisten satamien toiminnan vähäisyyden vuoksi olisi suhteetonta ja edellyttäen, että voidaan taata asianmukainen turvallisuustaso.

Perustelu

Viereisillä satamilla tulee yleensä voida olla sama turvapäällikkö satamien koosta riippumatta.

Suositus 11

10 artiklan 1 kohta

Komission ehdotus AK:n muutosehdotus Jäsenvaltioiden on varmistettava, että tämän direktiivin soveltamisalaan kuuluvissa satamissa perustetaan turvakomiteat antamaan käytännön neuvoja. Turvakomiteaa ei tarvitse perustaa, jos se on sataman erityisluonteen takia tarpeeton. Jäsenvaltioiden on varmistettava, että tämän direktiivin soveltamisalaan kuuluvissa satamissa perustetaan voidaan tarpeen mukaan perustaa turvakomiteat antamaan käytännön neuvoja. Turvakomiteaa ei tarvitse perustaa, jos se on sataman erityisluonteen takia tarpeeton.

Perustelu

Ei ole todennäköistä, että kaikissa käsillä olevan direktiivin soveltamisalaan kuuluvissa satamissa tarvitaan turvakomiteaa. Koska turvakomiteaa tarvitaan luultavasti vain suurissa satamissa, yleisenä sääntönä tulee olla, että komitea on perustettava vain silloin, kun siihen on tarvetta.

Suositus 12

14 artiklan 2 kohta

Komission ehdotus AK:n muutosehdotus Komissio alkaa kuuden kuukauden kuluttua 19 artiklassa tarkoitetusta päivästä yhteistyössä 13 artiklassa tarkoitetun yhteysyksikön kanssa toteuttaa tarkastuksia, joihin sisältyy myös satamien sopivan otoksen tarkastuksia ja joilla seurataan, miten jäsenvaltiot soveltavat tätä direktiiviä. Näissä tarkastuksissa otetaan huomioon yhteysyksiköiden toimittamat tiedot, myös valvontaraportit. Näiden tarkastusten suorittamista koskevat menettelyt hyväksytään 16 artiklan 2 kohdassa tarkoitettua menettelyä noudattaen. Komissio alkaa Jäsenvaltiot alkavat kuuden kuukauden kuluttua 19 artiklassa tarkoitetusta päivästä yhteistyössä 13 artiklassa tarkoitetun yhteysyksikön kanssa toteuttaa tarkastuksia, joihin sisältyy myös satamien sopivan otoksen tarkastuksia ja joilla seurataan, miten jäsenvaltiot soveltavat tätä direktiiviä. Näissä tarkastuksissa otetaan huomioon yhteysyksiköiden toimittamat tiedot, myös valvontaraportit. Näiden tarkastusten suorittamista koskevat menettelyt hyväksytään 16 artiklan 2 kohdassa tarkoitettua menettelyä noudattaen.

Perustelu

Muutosehdotus on johdonmukainen johdanto-osan 9 perustelukappaleeseen ehdotetun muutoksen kanssa.

Suositus 13

14 artiklan 3 kohta

Komission ehdotus AK:n muutosehdotus Tarkastajat, jotka komissio valtuuttaa suorittamaan tarkastukset 2 kohdan mukaisesti, esittävät ennen tehtävänsä suorittamista komission antaman valtakirjan, jossa täsmennetään tarkastuksen sisältö ja tarkoitus sekä päivämäärä, jolloin tarkastuksen on määrä alkaa. Komissio ilmoittaa asianomaisille jäsenvaltioille tarkastuksista hyvissä ajoin. Kyseessä olevan jäsenvaltion on suostuttava tällaisiin tarkastuksiin ja varmistettava, että myös asianomaiset elimet tai henkilöt suostuvat niihin. Tarkastajat, jotka komissio valtuuttaa suorittamaan tarkastukset 2 kohdan mukaisesti, esittävät ennen tehtävänsä suorittamista komission antaman valtakirjan, jossa täsmennetään tarkastuksen sisältö ja tarkoitus sekä päivämäärä, jolloin tarkastuksen on määrä alkaa. Komissio ilmoittaa asianomaisille jäsenvaltioille tarkastuksista hyvissä ajoin. Kyseessä olevan jäsenvaltion Sataman turvaviranomaisen on suostuttava tällaisiin tarkastuksiin ja varmistettava, että myös asianomaiset elimet tai henkilöt suostuvat niihin.

Perustelu

Muutosehdotus on johdonmukainen 14 artiklan 2 kohtaan ja johdanto-osan 9 perustelukappaleeseen ehdotettujen muutosten kanssa.

Suositus 14

14 artiklan 4 kohta

Komission ehdotus AK:n muutosehdotus Komissio toimittaa tarkastusraportit asianomaiselle jäsenvaltiolle, jonka on kolmen kuukauden kuluessa raportin vastaanottamisesta ilmoitettava riittävät tiedot toimenpiteistä, jotka on toteutettu mahdollisten puutteiden korjaamiseksi. Raportti ja jäsenvaltion vastaukset toimitetaan 16 artiklassa tarkoitetulle komitealle. Komissio toimittaa Jäsenvaltiot toimittavat tarkastusraportit asianomaiselle jäsenvaltiolle komissiolle, jonka on joka voi vaatia jäsenvaltiota ilmoittamaan kolmen kuukauden kuluessa raportin vastaanottamisesta ilmoitettava jättämisestä riittävät tiedot toimenpiteistä, jotka on toteutettu mahdollisten puutteiden korjaamiseksi. Raportti ja jäsenvaltion vastaukset toimitetaan 16 artiklassa tarkoitetulle komitealle.

Perustelu

Muutosehdotus on johdonmukainen 14 artiklan 2 ja 3 kohtaan sekä johdanto-osan 9 perustelukappaleeseen ehdotettujen muutosten kanssa.

Suositus 15

17 artiklan 2 kohta

Komission ehdotus AK:n muutosehdotus Turvatarkastuksia suorittaville tai tähän direktiiviin liittyvää luottamuksellista tietoa käsitteleville henkilöille on tehtävä asianmukainen luotettavuusselvitys jäsenvaltiossa, jonka kansalaisia he ovat. Jäsenvaltioiden on tehtävä asianmukainen luotettavuusselvitys Tturvatarkastuksia suorittaville tai tähän direktiiviin liittyvää luottamuksellista tietoa käsitteleville henkilöille on tehtävä asianmukainen luotettavuusselvitys jäsenvaltiossa, jonka kansalaisia he ovat.

Perustelu

Muutosehdotus on johdonmukainen 14 artiklan 2, 3 ja 4 kohtaan sekä johdanto-osan 9 perustelukappaleeseen ehdotettujen muutosten kanssa.

Suositus 16

Komission ehdotus AK:n muutosehdotus Komitea kehottaa kutsumaan jäsenvaltioiden tiettyihin satamiin nimittämät ”turvallisuusvastaavat” keskinäiseen kokemustenvaihtoon.

Perustelu

Direktiiviehdotukseen tekemiensä muutosehdotusten perusteluissa esittämissään vaatimuksissa ja argumenteissa AK tekee selväksi, että yksittäisten jäsenvaltioiden on mahdollisimman pitkälle itse vastattava alusten ja satamien vuorovaikutusalueen ulkopuolisten turvatoimien koordinoinnista.